PATVIRTINTA

Vilniaus Jono Pauliaus II progimnazijos

direktoriaus 2021 m. birželio 30 d.

įsakymu Nr.1.4./ V-090

**VILNIAUS JONO PAULIAUS II PROGIMNAZIJOS**

**MOKINIŲ MOKYMOSI PAŽANGOS IR PASIEKIMŲ VERTINIMO TVARKOS**

**APRAŠAS**

**I. BENDROSIOS NUOSTATOS**

1. Vilniaus Jono Pauliaus II progimnazijos Mokinių pažangos ir pasiekimų vertinimo tvarkos aprašas (toliau – Aprašas) reglamentuoja mokinių mokymosi pasiekimų vertinimą iš kiekvieno mokomojo dalyko, vertinimo proceso dalyvius ir jų vaidmenis.

2. Apraše aptariami vertinimo tikslai, nuostatos ir principai, vertinimas ugdymo procese ir baigus programą, tėvų (globėjų, rūpintojų) informavimas.

3. Aprašas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr.V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Lietuvos Respublikos švietimo ir mokslo ministro 2016 m. balandžio 14 d. įsakymu Nr. V-325 „Dėl švietimo ir mokslo ministro 2015 m. gruodžio 21 d. įsakymo Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ pakeitimo“ ir Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija, Lietuvos Respublikos švietimo ir mokslo ministro 2014 m. gegužės 26 d. įsakymo Nr. V-466 redakcija, Lietuvos Respublikos švietimo ir mokslo ministro 2015 m. liepos 17 d. įsakymo Nr. V-767 redakcija).

4. Apraše vartojamos sąvokos:

4.1. **Mokinių pasiekimų ir pažangos vertinimas** – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

4.2. **Įvertinimas –** vertinimo proceso rezultatas, konkretus sprendimas apie mokinio pasiekimus ir padarytą pažangą.

4.3. **Įsivertinimas** – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

4.4. **Formuojamasis ugdomasis vertinimas** – ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), nukreipiantis, ką reikia išmokti,

leidžiantis mokytojui pritaikyti mokymą, siekiant kuo geresnių rezultatų.

4.5. **Diagnostinis vertinimas** – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti.

4.6. **Apibendrinamasis sumuojamasis vertinimas** – formaliai patvirtinti mokinio ugdymosi rezultatai, baigus programą, kursą, modulį ar kitą mokymosi etapą.

4.7. **Kaupiamasis vertinimas –** informacijos apie mokinio mokymosi pažangą ir pasiekimus kaupimas.

5. Aprašas patalpintas progimnazijos interneto svetainėje, ugdymo srities/dalyko mokinių mokymosi pasiekimų ir pažangos vertinimo tvarka skelbiama dalyko kabineto informaciniame stende.

**II. VERTINIMO TIKSLAI, NUOSTATOS IR PRINCIPAI**

**6. Vertinimo tikslai:**

6.1. sudaryti vienodas galimybes visiems mokiniams pasiekti maksimalių jų galias atitinkančių ugdymosi rezultatų ir brandinti mokymosi visą gyvenimą nuostatą;

6.2. nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos;

6.3. palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(-si) proceso kokybę;

6.4. apibendrinti, susumuoti atskiro mokymosi laikotarpio (baigiant pusmetį, mokslo metus) ar mokymosi pagal pradinio ar pagrindinio ugdymo programos pirmąją dalį rezultatus ir sertifikuoti;

6.5. vertinti ugdymo kokybę, identifikuoti problemas ir inicijuoti reikalingus sprendimus.

**7. Vertinimo nuostatos:**

7.1. vertinimas grindžiamas šiuolaikine mokymosi samprata, amžiaus tarpsnių psichologiniais ypatumais;

7.2. vertinama tai, kas buvo numatyta pasiekti ugdymo procese: mokinių žinios ir supratimas, jų supratimas ir taikymas, bendrieji ir dalyko gebėjimai, įgūdžiai, pastangos, asmeninė pažanga, vertybinės nuostatos bei elgesys;

7.3. vertinimas skirtas padėti mokytis - mokinys laiku gauna grįžtamąją informaciją apie savo pasiekimus ir pažangą, jis mokosi vertinti ir įsivertinti;

7.4. vertinama individuali mokinio pažanga (idiografinis vertinimas) – mokinio dabartiniai pasiekimai lyginami su ankstesniaisiais; vengiama lyginti mokinių pasiekimus tarpusavyje.

8**. Vertinimo principai:**

8.1. tikslingumas – vertinimo metodai atitinka mokymo ir mokymosi tikslus ir turinį;

8.2. atvirumas ir skaidrumas – su mokiniais tariamasi dėl vertinimo, į(si)vertinimo formų, laiko, aiškūs vertinimo kriterijai; mokiniai patys dalyvauja vertinimo planavime ir procese;

8.3. informatyvumas ir ekonomiškumas – vertinimo informacija informatyvi, savalaikė, nurodoma tai, ką mokinys jau išmoko, kur yra spragos, kaip jas ištaisyti; taikomi šiuolaikiniai vertinimo informacijos tvarkymo ir pateikimo būdai;

8.4. sistemingumas – mokiniai skatinami mokytis sistemingai, didėja jų atsakomybės jausmas, matoma, kaip mokinys mokėsi pusmečio ar mokslo metų eigoje; tėvai (globėjai, rūpintojai) nuolat informuojami apie vaikų mokymąsi bei rezultatus.

9. Adaptaciniu laikotarpiu (vieno mėnesio) 5 klasės mokiniai, pradedantys Pagrindinio ugdymo programą, pažymiais nevertinami. Vieno mėnesio adaptacinis laikotarpis skiriamas naujai atvykusiems mokiniams.

**III. VERTINIMAS UGDYMO PROCESE**

10. Mokinių žinios ir gebėjimai vertinami vadovaujantis Bendrosiomis programomis, Pradinio, pagrindinio ir vidurinio ugdymo programų aprašu, Švietimo ir mokslo ministerijos rekomendacijomis.

11. Planuodamas ugdymo procesą, mokytojas planuoja ir vertinimą, siedamas jį su mokymosi tikslais, atsižvelgdamas į mokinių mokymosi patirtį ir gebėjimus.

12. Vertinimo metodus ir formas mokytojai derina tarpusavyje, aptaria su mokiniais ir jų tėvais.

13. Ugdymo(si) procese taikomas formuojamasis ugdomasis, diagnostinis, apibendrinamasis sumuojamasis vertinimas:

- formuojamasis ugdomasis vertinimas grįstas mokytojo ir mokinio sąveika ir palaikantis mokymąsi. Mokytojas stebi mokinių mokymąsi, jų bendradarbiavimą, įsitraukimą, pastangas, mokymosi būdus, sunkumus ir padeda suprasti mokiniui, kas jau išmokta, ko dar reikia mokytis, kaip įveikti sunkumus, kokie mokymosi būdai veiksmingi. Mokiniai, konsultuojami mokytojo, pagal kriterijus mokosi vertinti vienas kito ir savo darbą, įsivertinti pasiekimus ir pažangą;

- ugdymo procese formuojamasis ugdomasis vertinimas derinamas su diagnostiniu ir kaupiamuoju vertinimu. Vertinimo (pripažinimo) ir įsivertinimo metodai bei procedūros, vertinami ir įsivertinami ugdymosi rezultatai, vertinimo informacijos panaudojimas atitinka ugdymo programose keliamus ugdymosi tikslus ir numatytus rezultatus. Pripažįstamos mokinio savarankiškai (savaiminio mokymosi būdu), dalyvaujant neformaliojo švietimo programose ir kitoje veikloje įgytos kompetencijos;

- apibendrinamasis sumuojamasis vertinimas atliekamas baigus programą, kursą, modulį. Juo nustatoma, kokius ilgalaikiame plane suformuluotus lūkesčius mokinys jau yra pasiekęs ir kokių dar turėtų siekti. Apibendrinamojo sumuojamojo vertinimo rezultatai formaliai patvirtina mokinių mokymosi rezultatus ugdymo programos pabaigoje bei leidžia į(si)vertinti mokytojo ir mokyklos darbo kokybę.

14. Mokinių pasiekimų ir pažangos vertinimo informacija, gaunama ugdymo procese, panaudojama, nustatant mokinių mokymosi poreikius, pritaikant ugdymo turinį individualiai mokiniui, mokinių grupei ar klasei, aptariant mokymosi pasiekimus ir pažangą su mokiniais ir jų tėvais (globėjais, rūpintojais).

15. Kompetencijos, ypač nuostatų dėmuo, vertinamos ir įsivertinamos mokinių ir mokytojo sąveikoje, dialoguose, diskusijose, renkant ir kaupiant kokybinius kiekvieno mokinio kompetencijų įrodymus mokinio aplankuose.

15.1. Mokinio aplankuose talpinami kompetencijų įrodymai:

15.1.1. 1–2 geriausiai pavykę lietuvių kalbos ir užsienio kalbos rašto darbai;

15.1.2. 1–3 geriausiai pavykę piešiniai, iliustracijos;

15.1.3. po 1–2 geriausiai pavykusius matematikos, fizikos, chemijos, biologijos, geografijos, informacinių technologijų, istorijos, projektus, kūrybinius darbus;

15.1.4. padėkos ir pagyrimo raštai;

15.1.5. standartizuotų testų mokinio profiliai;

15.1.6. **individualios pažangos įsivertinimo lapai (5-8 klasių mokinių-1 priedas, 1-4 klasių mokinių- 2 priedas);**

15.1.7. kita mokiniui aktuali medžiaga.

16. Kognityvinių gebėjimų vertinimas (diagnostinio vertinimo užduotys, kontroliniai ir kiti vertinimo darbai, tarptautiniai ir nacionaliniai mokinių pasiekimų tyrimai ir patikrinimai) vykdomas, taikant mokiniams iš anksto žinomus, su jais aptartus kriterijus, ir apima tris dėmenis:

16.1. žinias ir supratimą (faktai, informacija, sąvokos, dėsningumas, teiginiai, simboliai, vienetai, pavyzdžiai, reikalingos priemonės), kurie būtini, kad mokiniai sėkmingai įsitrauktų į pažintines veiklas. Vertinant faktines žinias, tikrinama, kaip mokiniai įsimena, atpažįsta, apibrėžia, aprašo, nusako, iliustruoja pavyzdžiais, pasirenka priemones;

16.2. žinių taikymo gebėjimus, kurie apima įvairių situacijų supratimą ir žinių panaudojimą problemoms tose situacijose spręsti. Vertinami mokinių gebėjimai palyginti, priešpriešinti, klasifikuoti, modeliuoti, susieti, interpretuoti, rasti sprendimus, paaiškinti, parodant supratimą;

16.3. aukštesniuosius mąstymo gebėjimus, būtinus, sprendžiant problemas, kuriant paaiškinimus, darant išvadas, priimant sprendimus, perkeliant įgytas žinias į naujas situacijas. Vertinami gebėjimai analizuoti, apibendrinti, interpretuoti, integruoti žinias, numatyti, prognozuoti, sudaryti, sukurti, formuluoti išvadas, apibendrinti informaciją ir pritaikyti naujoms situacijoms, kritiškai vertinti, argumentuoti, reflektuoti.

17. Kriterijus vertinimui ugdymo(si) procese nustato mokytojai arba patys mokiniai, padedami mokytojo. Diagnostinių testų, tarptautinių ir nacionalinių mokinių pasiekimų tyrimų ir patikrinimų vertinimo kriterijai apibrėžiami iš anksto, kad mokiniai su mokytojais juos galėtų aptarti ir išsiaiškinti.

**18. Pradinio ugdymo pasiekimų vertinimas:**

18.1. Mokytojas planuoja mokinių ugdymosi pasiekimus ir vertinimą, remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes.

18.2. Planuodamas 1-osios klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus ir individualią pažangą ir užtikrina ugdymosi tęstinumą.

18.3. Pradinio ugdymo procese prioritetas teikiamas mokymąsi palaikančiam vertinimui. Vertinami mokinio individualūs pasiekimai ir pažanga, nelyginama su kitų mokinių pasiekimais.

18.4. Pradinio ugdymo programoje mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos, mokytojo padedami, mokosi sudaryti patys mokiniai, kartu mokydamiesi įsivertinti ir savo pasiekimus.

18.5. Pradinių klasių mokinių pažanga ir pasiekimai pažymiais nevertinami.

18.6. Dorinio ugdymo pasiekimai įrašomi atitinkamose dienyno skiltyje, nurodoma padaryta arba nepadaryta pažanga: „pp“ arba „np“.

18.7. Specialiųjų ugdymosi poreikių turinčių mokinių, ugdomų pagal individualizuotą programą bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „pp“ arba „np“.

18.8. Mokinių, mokomų pagal pritaikytas programas, mokymosi pažanga ir pasiekimai vertinami pagal Bendrosiose programose apibrėžtais mokymosi pasiekimais arba konkrečiam mokiniui pritaikytoje ugdymo programoje numatytais pasiekimais.

18.9. Informacija apie 1–4 klasių mokinių mokymosi rezultatus (kontrolinių, testų ir kitų diagnostinių užduočių atlikimo bei mokomų dalykų) mokiniams ir tėvams (globėjams, rūpintojams) teikiama trumpais komentarais, nurodant pasiekimų lygius.

18.10. Mokytojai vertinimo informaciją sistemingai pateikia elektroniniame TAMO dienyne.

18.11. 1–4 klasių mokinių semestrų mokymosi pasiekimų apskaitos suvestinės atitinkamose skiltyse įrašomas ugdymo(si) dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“.

**19. Pagrindinio ugdymo pasiekimų vertinimas:**

19.1. Pagrindinio ugdymo programos dalykų mokytojai susipažįsta su kiekvieno mokinio Pradinio ugdymo programos baigimo pasiekimų ir pažangos vertinimo aprašu ir užtikrina ugdymosi tęstinumą.

19.2. Mokinių, kurie mokosi pagal pagrindinio ugdymo programą, pasiekimai vertinami 10 balų sistema arba „įskaityta“.

19.3. Pasiekimų įvertinimų reikšmė: 10 – puikiai, 9 – labai gerai, 8 – gerai, 7 – pakankamai gerai, 6 – vidutiniškai, 5 – patenkinamai, 4 – pakankamai patenkinamai, 3 – nepatenkinamai, 2 – blogai, 1 – labai blogai (nieko neatsakė, neatliko užduoties).

19.4. Pasiekimų įvertinimų kriterijai:

19.4.1. aukštesniojo lygio įvertinimai: 9–10 balų;

19.4.2. pagrindinio lygio įvertinimai: 6–8 balai;

19.4.5. patenkinamo lygio įvertimai: 4–5 balai;

19.4.6. teigiami įvertimai: 4–10 balų, „įskaityta“;

19.4.7. neigiami įvertinimai: 1–3 balai, „neįskaityta“, „neatestuota“.

19.5. Pasirenkamųjų dalykų, ekonomikos ir verslumo, pilietiškumo pagrindų, kūno kultūros, menų ir technologijų dalykų mokymosi pasiekimai vertinami pažymiu.

19.6. Mokinių mokymosi pasiekimai vertinami sistemingai. Per semestrą rekomenduojamas pažymių skaičius – ne mažiau kaip savaitinių pamokų skaičius + 2 pažymiai (jei mokinys nepraleido pamokų dėl ligos ar kitų pateisinamų priežasčių).

19.7. Pažymiais nevertinama:

19.7.1. dorinio ugdymo, žmogaus saugos žinios, mokėjimai ir įgūdžiai. Semestro pabaigoje vertinama įrašant „įskaityta“ arba „neįskaityta“;

19.7.2. specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“; įrašas „atleista“ įrašomas, jeigu mokinys atleistas pagal gydytojo rekomendaciją ir mokyklos direktoriaus įsakymą.

19.8. Mokinių, besimokančių dalykų modulių, mokymosi pasiekimai įvertinami pažymiais, kurie įskaitomi į atitinkamo dalyko programos pasiekimų įvertinimą.

19.9. Mokinių, turinčių specialiųjų ugdymosi poreikių, pažanga ir pasiekimai vertinami:

19.9.1. mokinių, mokomų pagal pritaikytas programas, mokymosi pažanga ir pasiekimai vertinami pagal Bendrosiose programose apibrėžtais mokymosi pasiekimais arba konkrečiam mokiniui pritaikytoje ugdymo programoje numatytais pasiekimais;

19.9.2. mokinių, mokomų pagal individualizuotas mokymosi programas, mokymosi pažanga ir pasiekimai vertinami pagal toje programoje numatytus pasiekimus. Šių mokinių semestriniai ir metiniai pažymiai turėtų būti patenkinami. Jei mokinys nuolat gauna nepatenkinamus arba labai gerus pažymius, programa turi būti peržiūrima ir koreguojama;

19.9.3. kalbų mokytojas, vertindamas rašto darbus, atsižvelgia į logopedo arba specialiojo pedagogo rekomendacijas, jeigu mokinys lanko logopedo užsiėmimus ir (ar) specialiąsias pratybas.

19.10. Pažymiu įvertinami mokinių pasiekimai baigus dalyko programos temą, skyrių, kitą užbaigtą programos dalį. Pažymiu vertinamos kontrolinės užduotys, savarankiški, projektiniai, kūrybiniai, laboratoriniai ir kiti darbai, kai mokiniai parodo Bendrosiose ugdymo programose numatomas žinias, supratimą ir gebėjimus.

19.11. Mokinių žinių ir supratimo, žinių taikymo ir aukštesniųjų mąstymo gebėjimų vertinimo informacijai užrašyti naudojami pažymiai, komentarai, kaupiamieji darbai ir vertinimai.

19.12. Mokytojas, atsižvelgęs į vertinimo tikslą, parenka tinkamus diagnostinio vertinimo būdus, užduoties apimtį, laiką, vertinimo informacijos pateikimo mokiniams formą.

19.13. Rekomenduotini mokinių mokymosi pasiekimų vertinimo metodai:

19.13.1. **Apklausa žodžiu** – tai monologinis ar dialoginis įvertinamas kalbėjimas, skirtas patikrinti žinias ir gebėjimą gimtąja ar užsienio kalba taisyklingai, argumentuotai reikšti mintis per gimtosios, užsienio kalbų ir socialinių, gamtos mokslų pamokas. Atsakinėjant žodžiu įvertinimas pateikiamas argumentuotai tos pačios pamokos metu.

19.13.2. **Apklausa raštu** – darbas raštu, kurio trukmė mažiau kaip 30 minučių. Darbo tikslas – sužinoti, kaip mokinys geba pritaikyti įgytas žinias individualiai atlikdamas praktines užduotis. Darbų patikrinimas gali vykti pasirinktinai (tikrinami ne visų mokinių darbai). Darbai grąžinami ir su rezultatais mokiniai supažindinami ne vėliau kaip per savaitę.

19.13.3. **Savarankiškas darbas** – tai darbas, kurio trukmė mažiau kaip 30 minučių. Savarankiško darbo tikslas – sužinoti, kaip mokinys geba pritaikyti įgytas žinias individualiai atlikdamas praktines užduotis. Savarankiško darbo metu mokiniams galima leisti naudotis vadovėliais ir kita informacine medžiaga. Apie savarankiško darbo rašymą iš anksto informuoti nebūtina. Savarankiški darbai grąžinami ir su rezultatais mokiniai supažindinami ne vėliau kaip per savaitę.

19.13.4. **Laboratoriniai (praktiniai)** - tikrinamieji darbai, trunkantys ne mažiau kaip 35 minutes, jų metu užrašomi teoriškai ar praktiškai atliktų tyrimų ar bandymo rezultatai. Apie laboratorinį (praktinį) darbą pranešama ne vėliau kaip prieš vieną pamoką. Laboratoriniai (praktiniai) darbai atliekami nepriklausomai nuo to, kiek rašoma kontrolinių, rašomųjų darbų per dieną.

19.13.5. **Trumpalaikiai ir ilgalaikiai projektiniai darbai** – darbai parengiami iš vienos temos, bet gali būti ir integruoti. Apie projektinį darbą mokiniai informuojami ne vėliau kaip prieš savaitę. Projektinį darbą gali atlikti vienas mokinys arba grupė mokinių. Mokytojas supažindina mokinius su projektinio darbo vertinimo sistema. Galutinis pažymys įrašomas į elektroninį dienyną.

19.13.6. **Kontroliniai darbai** – žinių, gebėjimų, įgūdžių demonstravimas arba mokinio žinioms, gebėjimams, įgūdžiams patikrinti skirtas ir formaliai vertinamas darbas, kuriam atlikti skiriama ne mažiau kaip 30 minučių.

19.14. Kontrolinių darbų organizavimas ir vykdymas:

19.14.1. mokytojų metodinėse grupėse aptariamas ir derinamas kiekvieno mėnesio kontrolinių darbų grafikas, kuris skelbiamas mokiniams elektroniniame dienyne. Dėl objektyvių priežasčių mokytojas turi teisę kontrolinio darbo laiką pakeisti, bet būtina suderinti su mokiniais;

19.14.2. mokiniui per dieną skiriamas ne daugiau kaip vienas kontrolinis darbas;

19.14.3. mokytojas apie kontrolinį darbą mokinius informuoja ne vėliau kaip prieš savaitę, supažindinęs su darbo forma, tikslais, vertinimo kriterijais;

19.13.4. ištaisyti kontroliniai darbai grąžinami pateikiant įvertinimą per 1 savaitę;

19.13.5. kontrolinių darbų rezultatų analizė pristatoma ir aptariama su visais klasės mokiniais, pasidžiaugiama jų sėkmėmis, nesėkmės aptariamos individualiai, numatomi būdai

mokymosi spragoms šalinti. Gavęs nepatenkinamą įvertinimą mokinys gali kreiptis į mokytoją dėl pakartotinio kontrolinio darbo rašymo;

19.13.6. kontrolinio darbo rezultatai įrašomi į elektroninį TAMO dienyną.

19.14. Apie mokinių mokymosi pasiekimus mokinių tėvai (globėjai, rūpintojai) informuojami žodžiu ir raštu, mokyklos elektroniniame TAMO dienyne ir vadovaujantis šia tvarka.

19.15. Mokykla užtikrina, kad mokiniai ugdymo procese laiku gautų mokytis padedantį vertinimą žodžiu ir raštu.

19.16. Kiekvienais mokslo metais per pirmąją pamoką mokytojas supažindina mokinius su dalyko vertinimo kriterijais, formomis ir metodais, susitaria, kada, kas ir kaip bus vertinama.

19.17. Semestrų ir metiniai įvertinimai fiksuojami pažangumo suvestinėse.

19.18. Mokinio pažymiai, gauti sanatorijose ar kitose ugdymo įstaigose, perkeliami į elektroninį dienyną TAMO.

20. Vertinimo ciklą ugdymo procese sudaro:

20.1. Planavimas. Vertinimas planuojamas kartu su ugdymo procesu. Prieš pradedant mokytis, mokytojui ir mokiniams turi būti aišku, ko jie turi pasiekti ir kaip bus vertinama.

20.1.1. Planuodamas vertinimą, mokytojas atsižvelgia į mokinių pasiekimus ir galimybes, remiasi Bendrųjų ugdymo programų reikalavimais, iškeltais tikslais.

20.1.2. Mokytojas, planuodamas vertinimą, tariasi su mokiniais, kitais mokytojais, prireikus – kitais specialistais, mokinių tėvais.

20.1.3 Mokytojas su mokiniu išsiaiškina mokymosi uždavinius ir vertinimo kriterijus. Vertinama tai, kas yra numatyta uždaviniuose.

20.1.4. Mokytojas pozityviai skatina mokymosi motyvaciją – kelia mokinių pasitikėjimą savo jėgomis ir norą siekti daugiau, nurodydamas, kas pavyko, pagrįstai pagirdamas.

20.1.5. Kartu su mokiniais numatydamas tolesnio mokymo ir mokymosi uždavinius, remiasi mokinio ar mokinių grupės pasiekimais, polinkiais, interesais, poreikiais.

20.1.6. Mokytojas parenka veiksmingas užduotis, naudoja įvairius mokymo(si) metodus ir strategijas, kad mokinys patirtų sėkmę. Įvertinimai mokiniui turi būti aiškūs ir suprantami, turi atskleisti teigiamą mokymosi patirtį, skatinti tobulėti.

20.1.7. Mokytojas kaupia duomenis apie mokinių mokymąsi kiekvienoje pamokoje, vertinimą aptaria su mokiniais ir kaupiamąjį įvertinimą įrašo elektroniniame TAMO dienyne.

20.1.8. Mokytojas moko mokinius įsivertinti savo atliktą darbą.

20.1.9. Kiekvieno semestro pabaigoje klasės vadovas elektroniniame TAMO dienyne pildo lentelę „Mokinių mokymosi pasiekimų apskaitos suvestinė“ (1–8 klasės).

20.2. Informavimas. Vertinimo informacija pateikiama žodžiu ar raštu mokiniams, tėvams, kitiems mokytojams, mokyklos administracijai. Tėvai (globėjai, rūpintojai) informuojami apie vaiko mokymąsi pagal poreikį, bet ne rečiau kaip tris kartus per metus. Specialiųjų ugdymo(si) poreikių turinčių mokinių pažanga ir pasiekimai kasmet aptariami mokyklos Vaiko gerovės komisijos posėdyje.

**IV. VERTINIMAS BAIGUS PROGRAMĄ**

21. Mokiniui, baigiant pradinio ugdymo programą, mokytojas parengia mokinio Pradinio ugdymo programos baigimo pasiekimų ir pažangos vertinimo aprašą, kuris padeda užtikrinti kiekvieno mokinio sėkmingą perėjimą prie mokymosi pagal pagrindinio ugdymo programą.

22. 1–3 klasių mokytojai paskutinio semestro pasiekimų įvertinimo lentelės kopiją, 4 klasės mokytojas parengtą mokinio pasiekimų aprašą įdeda į mokinio asmens bylą.

23. Mokymosi rezultatams apibendrinti baigus atskiro dalyko, dalyko modulio programą taikomas apibendrinamasis vertinimas (pasiekimų patikrinimai, įskaitos).

24. Semestrų ir metiniai įvertinimai fiksuojami pažymiais arba rašoma „įskaityta“, „neįskaityta“, „neatestuota“ (neatestuotas mokinys – mokinys, praleidęs 50 proc. trimestro pamokų be pateisinamos priežasties ir neatsiskaitęs už dalyko programą ar programos dalį (trimestro kursą). Mokiniui, atleistam pagal gydytojo rekomendaciją nuo kūno kultūros pamokų, semestro ar metinių pažymių stulpelyje rašoma „atleista“.

25. Semestro pažymiai vedami skaičiuojant įvertinimų aritmetinį vidurkį atsižvelgiant į mokinio padarytą pažangą.

26. Metinis įvertinimas vedamas iš I, II semestrų įvertinimų vidurkio atsižvelgiant į mokinio padarytą pažangą.

27. Jeigu mokinys dalyvavo visose pamokose, tačiau jam yra išvestas nepatenkinamas semestro pažymys, dalyko mokytojas turi būti atsakingas dėl mokinio mokymosi rezultatų ir išsiaiškinti su mokinio tėvais (globėjais, rūpintojais) jo nesimokymo ir atsilikimo priežastis, kartu su tėvais (globėjais, rūpintojais) ir mokiniu aptarti galimus būdus pažangai pasiekti, o metodinės grupės pasitarime su kolegomis ieškoti galimybių, kaip padėti mokiniui tapti pažangiam.

28. Jei pasibaigus ugdymo procesui mokiniui buvo skirtas papildomas darbas, papildomo darbo įvertinimas laikomas metiniu.

29. Jei mokinio papildomas darbas buvo įvertintas nepatenkinamu įvertinimu arba praėjo

nustatytas laikas, kada mokinys turėjo atsiskaityti (atlikti papildomą darbą), bet neatsiskaitė, dalyko mokytojas išklauso mokinio tėvų (globėjų, rūpintojų) pageidavimą ir teikia siūlymą mokyklos direktoriui kelti mokinį į aukštesnę klasę arba palikti kartoti ugdymo programą.

30. Mokinių, lankančių spec. kūno kultūros grupes, pasiekimai vertinami „įskaityta“, „neįskaityta“.

31. Baigę pagrindinio ugdymo programą mokiniai yra sukaupę jų įgytas kompetencijas įrodančių darbų ir vertinimų visumą.

32. Mokytojų tarybos posėdžiuose, metodinėse grupėse mokytojai analizuoja semestrų, metinių, NMPP rezultatus. Priima sprendimus dėl sėkmingų mokymo(si) metodų, priemonių, naudojamų užduočių ir kt. tinkamumo, tikslingumo, išteklių panaudojimo veiksmingumo, ugdymo tikslų realumo.

**V.**  **VERTINIMO DALYVIAI IR JŲ VAIDMUO**

33. Mokiniai kartu su mokytoju aptaria numatomus mokymosi pasiekimus, užduotis bei vertinimo kriterijus, nagrinėja vertinimo informaciją. Mokytojo padedami, jie mokosi vertinti ir

įsivertinti savo pasiekimus bei pažangą. Atsižvelgdami į savo mokymosi sėkmę, planuoja tolesnį mokymąsi, kelia sau ateities tikslus.

33.1. Mokinių tėvai (globėjai, rūpintojai) įtraukiami į mokyklos bendruomenės veiklą. Naudojant TAMO dienyną, jie gauna aiškią, laiku pateikiamą informaciją apie vaiko mokymąsi, pažangą bei pasiekimus, mokymosi spragas ir reikiamą pagalbą. Jiems teikiama informacija apie vertinimo kriterijus ir tvarką, Bendrųjų ugdymo programų bei pasiekimų patikrinimų programų paskirtį.

33.2. **Mokytojai**:

33.2.1. informuoja mokinius, jų tėvus ir kitus mokytojus, mokyklos vadovus apie mokinių mokymąsi, pasiekimus ir spragas;

33.2.2. apibendrina ir įvertina mokinio pasiekimus; rugsėjo mėnesį ir prieš pradėdami naują skyrių, išaiškina mokiniams savo dalyko vertinimo sistemą, moko mokinius įsivertinti ir priimti atsakomybę už savo mokymąsi;

33.2.3. remdamiesi vertinimo informacija, analizuoja ir koreguoja mokinių mokymą ir mokymąsi;

33.2.4. rūpinasi, kad mokiniams, turintiems mokymosi sunkumų, būtų laiku suteikiama reikiama pagalba;

33.2.5. tarpusavy derina mokinių pažangos ir pasiekimų vertinimo metodikas.

33.3. **Klasės vadovas:**

33.3.1. seka ir vertina ugdytinių ugdymo ir saviugdos procesą;

33.3.2. aptaria su ugdytiniais jų veiklą bei rezultatus, padeda įžvelgti mokymosi veiklos rezultatų priežastis, numatyti tolesnius ugdymosi tikslus bei jų įgyvendinimo būdus;

33.3.3. kartą per mėnesį (iki naujo mėnesio 7 dienos) informuoja tėvus (globėjus, rūpintojus), neturinčius galimybės prisijungti prie elektroninio dienyno, apie ugdytinių mokymąsi bei kitą veiklą mokykloje išspausdina ugdytinio mėnesio pažangumo ir lankomumo ataskaitas, o pasibaigus semestrui, mokslo metams – mokinio semestro, metinę pažangumo ir lankomumo ataskaitą;

33.3.4. bendradarbiauja su tėvais (globėjais, rūpintojais) ir mokytojais sprendžiant ugdytinių mokymosi bei vertinimo problemas;

33.3.5. laiku pateikia klasės mokinių semestrų, metinių įvertinimų suvestines direktoriaus

pavaduotojui ugdymui;

33.3.6. teikia informaciją apie ugdytinį, svarstant jo kėlimo į aukštesnę klasę klausimą.

33.4. **Mokykla:**

33.4.1. nustato bendrą mokinių pažangos ir pasiekimų vertinimo, individualios pažangos įsivertinimo, informacijos rinkimo, fiksavimo bei panaudojimo tvarką;

33.4.2. užtikrina vertinimo metodikų dermę pereinant iš klasės į klasę, iš vienos ugdymo pakopos į kitą. Koordinuoja kontrolinių užduočių apimtis, dažnumą ir laiką;

33.4.3. reguliariai organizuoja mokinių pasiekimų aptarimus su tėvais (kiekvieno semestro pabaigoje), teikia pagalbą mokymosi problemų turintiems mokiniams;

33.4.4. vertina mokyklos ir mokytojo darbo kokybę, remdamasi mokinių pasiekimais ir atsižvelgdama į vaikų ir jų tėvų (globėjų, rūpintojų) socialinę padėtį, sociokultūrinę aplinką.

**VI. MOKINIO INDIVIDUALIOS PAŽANGOS ĮSIVERTINIMAS**

**IR DUOMENŲ PANAUDOJIMAS**

34. Kiekvieno mėnesio pabaigoje mokiniai pildo individualios pažangos lapus – kiekvienas individualiai įsivertina mokymąsi, neformalųjį švietimą ir socialinius įgūdžius pagal vertinimo kriterijus – teiginius:

34.1. 1–4 klasių mokiniai savo individualią pažangą įsivertina 3 spalvomis (,,Šviesoforo“ įsivertinimo metodas (2 priedas));

34.2. 5–8 klasių mokiniai savo individualią pažangą įsivertina 4 balų sistema, mokslo metų pabaigoje pateikia trumpą refleksiją (1 priedas).

35. Mokytojai ugdymo proceso metu nuolat stebi mokinį, pasirinktu būdu fiksuoja individualią pažangą, analizuoja rezultatus, juos aptaria individualiai su mokiniu ir tėvais.

36. Klasių vadovai analizuoja mokinių individualios pažangos įsivertinimo lapus, aptaria individualiai su mokiniu, jo tėvais, esant reikalui pakviečia dalykų mokytojus, socialinį pedagogą, mokyklos administraciją.

37. Mokslo metų pabaigoje klasių vadovai su kiekvienu mokiniu aptaria individualią pažangą per mokslo metus, padeda numatyti tolimesnius asmenybės ugdymo(si) uždavinius bei siekius.

**VII. BAIGIAMOSIOS NUOSTATOS**

38. Mokinių pažangos ir pasiekimų vertinimo ir pasiekimų vertinimo ir individualios pažangos įsivertinimo tvarkos aprašas įgyvendinamas nuosekliai, koreguojamas pagal poreikį.

39. Organizuojamos mokytojų metodinės dienos, mokinių susirinkimai, tėvų susirinkimai, metodinių grupių susirinkimai mokinių pažangos ir pasiekimų vertinimo ir įsivertinimo klausimais.

Suderinta:

2021-06-08 mokytojų tarybos posėdžio protokolu Nr.3.

2021-06-16 mokytojų tarybos posėdžio protokolu Nr.4.

Pritarta:

2021-06-29 progimnazijos tarybos posėdžio protokolu Nr.3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

\_\_\_\_\_\_\_\_\_\_\_\_\_\_ m. m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, klasė)

**5-8 KLASĖS MOKINIO INDIVIDUALIOS PAŽANGOS LAPAS**

(asmeninės pažangos įsivertinimas)

Mokslo metų ugdymosi tikslai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Vertinimas*:

**0 –** *niekada,* **1 (raudona)** - *retai*, **2 (geltona)** – *dažnai*, **3** **(žalia)** - *labai dažnai*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Eil.**  **Nr.** | **Vertinimo kriterijus** | **Mėnuo** | | | | | | | | | | |
| 09 | 10 | 11 | 12 | 01 | 02 | 03 | 04 | 05 | 06 | |
| **Mokymasis** | |  | | | | | | | | | | |
|  | Įdėmiai klausausi, aktyviai dalyvauju pamokose |  |  |  |  |  |  |  |  |  |  | |
|  | Prireikus randu man reikalingą informaciją |  |  |  |  |  |  |  |  |  |  | |
|  | Visada ir laiku atlieku namų darbus, į pamokas ateinu pasiruošęs |  |  |  |  |  |  |  |  |  |  | |
|  | Esu drausmingas, netrukdau kitiems mokytis |  |  |  |  |  |  |  |  |  |  | |
|  | Visada turiu reikiamas priemones |  |  |  |  |  |  |  |  |  |  | |
|  | Apmąstau, kaip galėčiau pagerinti savo mokymąsi |  |  |  |  |  |  |  |  |  |  | |
|  | Savarankiškai gebu atlikti daugumą užduočių |  |  |  |  |  |  |  |  |  |  | |
|  | Nevėluoju į pamokas |  |  |  |  |  |  |  |  |  |  | |
|  | Laiku atsiskaitau už savo darbus |  |  |  |  |  |  |  |  |  |  | |
|  | Jei nesiseka mokytis, kreipiuosi į mokytoją ar draugus |  |  |  |  |  |  |  |  |  |  | |
|  | Stengiuosi kuo geriau mokytis |  |  |  |  |  |  |  |  |  |  | |
| **Neformalus ugdymas** | |  | | | | | | | | | | |
|  | Laisvalaikiu lankiausi koncerte/ kine/ teatre/ parodoje/ renginyje |  |  |  |  |  |  |  |  |  |  | |
|  | Lankau būrelį |  |  |  |  |  |  |  |  |  |  | |
|  | Aktyviai dalyvauju įvairiuose mokyklos ir klasės renginiuose |  |  |  |  |  |  |  |  |  |  | |
|  | Padedu ruoštis mokykloje/ klasėje vykstantiems renginiams/ klasės valandėlėms |  |  |  |  |  |  |  |  |  |  | |
|  | Dalyvauju konkursuose, olimpiadose, varžybose |  |  |  |  |  |  |  |  |  |  | |
|  | Laisvalaikiu skaitau knygas |  |  |  |  |  |  |  |  |  |  | |
|  | Laisvalaikiu sportuoju, žaidžiu aktyvius žaidimus |  |  |  |  |  |  |  |  |  |  | |
|  | Esu kūrybingas, man patinka ką nors kurti |  |  |  |  |  |  |  |  |  |  | |
|  | Stengiuosi derinti pomėgius ir įsipareigojimus |  |  |  |  |  |  |  |  |  | |  |
| **Socialiniai įgūdžiai** | |  | | | | | | | | | | |
|  | Padedu draugams, mokytojams, kitiems žmonėms |  |  |  |  |  |  |  |  |  | |  |
|  | Esu draugiškas, mandagus, geranoriškas |  |  |  |  |  |  |  |  |  | |  |
|  | Siūlau idėjas klasės ir mokyklos veiklai, išsakau savo nuomonę |  |  |  |  |  |  |  |  |  | |  |
|  | Džiaugiuosi savo pasiekimais |  |  |  |  |  |  |  |  |  | |  |
|  | Gebu ir mėgstu dirbti komandoje/ grupėje |  |  |  |  |  |  |  |  |  | |  |
|  | Gebu valdyti savo emocijas |  |  |  |  |  |  |  |  |  | |  |
|  | Stengiuosi save pažinti |  |  |  |  |  |  |  |  |  | |  |
|  | Pasitikiu savimi, nebijau sunkumų |  |  |  |  |  |  |  |  |  | |  |
|  | Lengvai bendrauju |  |  |  |  |  |  |  |  |  | |  |
|  | Man svarbu, kad kiti gerai jaustųsi mokykloje |  |  |  |  |  |  |  |  |  | |  |
|  | Sveikinuosi su visais mokyklos darbuotojais, gerbiu juos |  |  |  |  |  |  |  |  |  | |  |
|  | Dalinuosi įspūdžiais apie mokyklą su artimaisiais |  |  |  |  |  |  |  |  |  | |  |
|  | Esu aktyvus, mėgstu organizuoti veiklas draugams |  |  |  |  |  |  |  |  |  | |  |
|  | Laikausi mokinio elgesio taisyklių |  |  |  |  |  |  |  |  |  | |  |

**PAŽANGOS VERTINIMO REZULTATAI**

|  |  |  |  |  |  |  |  |
| --- | --- | --- | --- | --- | --- | --- | --- |
| Mokomasis dalykas | Praeitų  metų  metinis rezultatas | I signal.  pusm. | I pusm. | II signal.  pusm. | II pusm. | Metinis | Siekia- mybė |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |
| 7. |  |  |  |  |  |  |  |
| 8. |  |  |  |  |  |  |  |
| 9. |  |  |  |  |  |  |  |
| 10. |  |  |  |  |  |  |  |
| 11. |  |  |  |  |  |  |  |
| 12. |  |  |  |  |  |  |  |
| 13. |  |  |  |  |  |  |  |
| 14. |  |  |  |  |  |  |  |
| 15. |  |  |  |  |  |  |  |
| 16. |  |  |  |  |  |  |  |
| 17. |  |  |  |  |  |  |  |

**REFLEKSIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2 priedas

**1-4 KLASĖS MOKINIO INDIVIDUALIOS PAŽANGOS LAPAS**

(asmeninės pažangos įsivertinimas)

KARTA SAMOOCENY UCZNIA KLASY POCZĄTKOWEJ

……………………………rok szkolny

Nazwisko ucznia, klasa…………………………………………………………………………………

Zaznacz uczeń (zielony kolor - zawsze, żółty - czasami, czerwony – nigdy)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr** | **Ocena moich osiągnięć w nauce** | **I semestr** | | | | | **II semestr** | | | | | | | |
| **09** | **10** | **11** | **12** | **01** | | **02** | | **03** | **04** | **05** | | **06** |
|  | Uważnie słucham podczas lekcji |  |  |  |  |  |  | |  | |  |  |  | |
|  | Aktywnie uczestniczę podczas lekcji |  |  |  |  |  |  | |  | |  |  |  | |
|  | Jestem pewny siebie, nie boję się trudności |  |  |  |  |  |  | |  | |  |  |  | |
|  | Jestem zdyscyplinowany i nie przeszkadzam innym |  |  |  |  |  |  | |  | |  |  |  | |
|  | Jestem przyszykowany do lekcji, mam wszystkie potrzebne rzeczy |  |  |  |  |  |  | |  | |  |  |  | |
|  | Samodzielnie staram się znaleźć błędy i je poprawić |  |  |  |  |  |  | |  | |  |  |  | |
|  | Zwracam się o pomoc, kiedy mam trudności |  |  |  |  |  |  | |  | |  |  |  | |
|  | Dzielę się swoimi wiadomościami i doświadczeniem z innymi |  |  |  |  |  |  | |  | |  |  |  | |
|  | Nie boję się krytyki, uczę się na własnych błędach |  |  |  |  |  |  | |  | |  |  |  | |
|  | Jestem koleżeński, nie wyśmiewam się z niepowodzeń innych |  |  |  |  |  |  | |  | |  |  |  | |

PODSUMOWANIE I PÓŁROCZA:

Co mi się udało najbardziej?................................................................................................................................

Nad czym muszę popracować?.............................................................................................................................

PODSUMOWANIE II PÓŁROCZA:

Co mi się udało najbardziej?................................................................................................................................

Nad czym muszę popracować?.............................................................................................................................